procesaur/Wiki.mk huggingface dataset:
Пол Стенли

Стенли Харви Ајзен (|Stanley Harvey Eisen) (роден на 20 јануари, 1952 во Квинс, Њујорк), попознат по неговото сценско име Пол Стенли (''Paul Stanley''), — американски хард рок гитарист, пејач и фронтмен на рок-групата ''Kiss''. Познат е како ''Starchild'' (Ѕвездено дете) поради својата шминка што ја носи на настапите со ''Kiss''. Тој пишувал и текстови за песни а напишал и текстови за многу хитови на овој бенд како на пример песните "Let's Put The X In Sex","Everytime I Look At You","Love Gun","Detroit Rock City," "Rock and Roll All Nite," "Hard Luck Woman," "I Was Made for Lovin' You," "Crazy Crazy Nights," "Forever"...........
Пред "Wicked Lester" Пол Стенли бил во два други локални бендови, Rainbow(Не е тоа истата група на Ричи Блекмур) и Uncle Joe. Преку неговиот пријател Џин Симонс тој се придружува на групата на Џин "Wicked Lester". Во 1971 го снимиле првиот албум со Wicked Lester но тој албум никогаш не бил официјално издаден. Поради неуспехот со овој бенд Џин Симонс и Пол Стенли им дале отказ на останатите членови на бендот и почнале да бараат нов тапанар и гитарист. Така на бендот се придружиле Ејс Фрејли и Питер Крис и бендот го именувале Кис.
Ејс Фрејли

Ејс Фрејли (|Ace Frehley) ( - ) — американски гитарист и поранешен член на рок-групата ''Kiss''. Со своите настапи ја воодушевувал публиката, а бил познат како ''Spaceman'' поради шминката и оклопите што ги носел на настапите со ''Kiss''.
Питер Крис

Џорџ Питер Џон Крискуола (|George Peter John Criscuola), попознат како Питер Крис (''Peter Criss'') (роден на 20 декември 1945), е американски тапанар и поранешен член на рок-групата ''Kiss''. Познат е како ''Catman'' поради својата шминка што ја носи на настапите со ''Kiss''.
Европска вселенска агенција

Европска вселенска агенција или ЕСА (|European Space Agency или ''ESA''), е основана во 1974 и е меѓувладина организација која е посветена на истражувања во вселената. Со неа раководат 22 европски држави. Главниот штаб се наоѓа во Париз, Франција.
Има вкупен буџет од 2,9 милијарди €.
Главната лансерна станица е Гвајанскиот вселенски центар во Куру, Француска Гвајана.
Научните мисии се засновани во ESTEC во Нордвејк, Холандија, Земјините опсервациски мисии се во ESRIN во Фраскати, Италија, Мисионата контрола е во ESOC во Дармштат, Германија, и Европскиот астронаутски центар (EAC), каде што се тренираат астронаутите за идните мисии е сместен во Келн, Германија.
Римска аристократија

Римската аристократија ја сочинувале Римјаните коишто биле поимотни, со поголемо обработливо земјиште и чие богатство било многу поголемо од останатите Римјани. За време на кралството тоа биле само Патрициите, но подоцна и многу Плебејци се збогатиле,но сепак тие и понатаму немале права во римското кралство по што дошло до судир помеѓу Патрициите и Плебејците што предизвикало промена на државното уредување на римската империја од кралство во република.
Марк Џон

Марк Лесли Нортон (|Mark Leslie Norton), попознат како Марк Џон (''Mark St. John'') (7 февруари 1956 – 5 април 2007) бил американски гитарист најпознат по неговото членство во рок групата ''Kiss''. Починал утрото на 5 април 2007 од мозочно крвавење.
Ерик Кар

Пол Чарл Каравело (|Paul Charles Caravello) (12 јули 1950 – 24 ноември 1991), попознат како
Ерик Кар (''Eric Carr''), бил американски музичар, најпознат како тапанар на рок-групата ''Kiss''. Кар бил избран за новиот тапанар на ''Kiss'' откако Питер Крис ја напуштил групата во 1980. Останал во групата додека не се разболел од рак на срце и починал во 1991.
Томи Тајер

Томи Тајер (|Tommy Thayer) (роден на 7 ноември 1960 во Портланд, Орегон) е американски музичар и главниот гитарист на рок-групата ''Kiss''. Тој како мал бил голем обожавател токму на ''Kiss'', што го поттикнало да почне да свири гитара.
Ерик Сингер

Ерик Дојл Менсингер (|Eric Doyle Mensinger) (роден на 12 мај 1958 во Кливленд, Охајо), попознат како Ерик Сингер (''Eric Singer''), е американски тапанар на рок-групата ''Kiss'' и на пејачот Алис Купер. Во последниве две декади, Ерик се појавил на преку 50 албуми и свирел со изведувачи како Лита Форд, ''Black Sabbath'' и ''Badlands''.
Маестрал

Маестралот е слаб на изменичен ветер со јачина од 3 бофори, кои го предизвикува раликата во температурите меѓу копното и морето.
Копното и водата се загреваат и ладат со различна брзина: морето бавно, а копното се загрева и крева нагоре, а неговото место го „зазема“ постудениот воздух што се наоѓа над водата. Кога сонцето ќе зајде , копното се лади: тогаш воздухот се наоѓа над копното се движи кон морето, а топлиот воздух
над водата се крева нагоре.
Латифундија

Латифундии се големи обработливи земјишта со кои располагала римската аристократија.
За време на ширењето на Римското Царство офицерите и војниците се враќале со огромно богатство од новоосвоените територии. Тие со себе исто така носеле и голем број на луѓе во заробеништво коишто потоа ги претворале во робови кои ги обработувале обработливите површини. Бидејќи аристократијата не им плаќала ништо на робовите тие започнале да произведуваат и нудат поевтини производи од оние на селаните,па така селаните и занаетчиите осиромашувале и пропаѓале. Ова било неподносливо за селаните, па затоа тие се побуниле и барале да се воведе аграрна реформа со којашто нивните производи ќе може полесно да се откупат од трговците, а при тоа да бидат и поконкурентни.
Ред на Свети Лазар Ерусалимски

Витешкиот ред на Лазар Ерусалимски води потекло од монашките браќа кои исто како и болничарите ги лечиле заболените од лепра. Овие крстоносци, овој витешки ред го основале во 12 век.
''Оваа статија поврзана со Крстоносните војни е никулец. Можете да помогнете со тоа што ќе ја [ проширите]''.
Рицари на Свети Тома

Рицарите на Свети Тома биле англиски витешки ред, кој бил основан од страна на ''Питер од Роше'', епископ од Винчестер. Овој орден бил формиран во 1227 година во време на третата крстоносна војна. Според папата Григориј IX, овој витешки ред бил формиран благодарение на каноните во Болницата Св. Тома во Акра. Овој орден дал придонес во одбраната на Јафа и Сидон.
Редот на Монжуа

Орденот на Montjoie е витешки ред кој функционирал за време на крстоносните походи.
Во периодот на втората и третата крстоносна војна (13 век) овој ред се формирал под водството на Пиринејскиот Полуостров, поточно во Шпанија. Овој витешки ред се борел во битка та кај Хатин во 1187 година.
''Оваа статија поврзана со Крстоносните војни е никулец. Можете да помогнете со тоа што ќе ја [ проширите]''.
Летачка риба

Летачки риби, се риби чии градни перки се мошне развиени и личат на крилја. Тие искокнуваат од водата и летаат, слично на едрилиците, поминувајќи и под триесетина метри, во височина од 2 m над водата.
Брзината што притоа ја постигнуваат е достојна за почит: 50 км/ч.
Слични на овие риби се морските ластовици. И двата вида живеат во тропските краишта, а некои од нив можат да се најдат и во јужниот дел од средоземјето.
Вини Винсент

Винсент Џон Кусано (|Vincent John Cusano; роден на во Бриџпорт, Конектикат), попознат како Вини „Виз“ Винсент (''Vinnie "Wiz" Vincent''), е американски гитарист и текстописец, најпознат по неговото кратко членство во рок групата ''Kiss''. Денес е член на групата ''Vinnie Vincent Invasion''.
Бела имела

Бела имела или обична имела — полупаразитско растение распространето во умерените и топлите краишта на светот. Опфаќа неколку семејства од редот сандаловидните (''Santalales'').
Во Европа расте белата имела со проѕирни зрнца. Таа живее на тополите, липа|липите, брестовите и брезите, а ја има по леските, јаворите, јасените и на дабовите.
1 Имелата во народната медицина
Имелата се споменува во нордиските и келтските легенди, кои ѝ припишувале божествени својства - машкост и плодност. исто така, Галите и Келтите ја употребувале како лек за многу болести, а подоцна неа ја ценеле многу познати лекари, како: Хипократ, Рудолф Штајнер и Себастијан Кнајп. Денес, собирачите на лековите треви ја сметаат за корисна при третманот на епилепсијата и другите невролошки нарушувања, бидејќи веруваат дека го зајакнува централниот нервен систем. Исто така, имелата се цени поради благотворното дејство за женските репродуктивни органи, за кардиоваскуларните заболувања, за системот на варење итн. Во антропозофската медицина, чиј творец е Рудолф Штајнер, имелата е ценета поради цитостатското дејство врз туморите. Врз нејзина основа се развиени лековите „Iscador“ и „Helixor“. Сепак, многу лекари од официјалната медицина ја сметаат имелата за бескорисна, па дури и штетна, поради тоа што содржи токсини.
Шанен Доерти

Шанен Марија Доерти (|Shannen Maria Doherty; - ) — американска глумица. Таа се здобива со слава во улогата на Хедер Дјук во црната комедија ''Heathers'' во 1989. Како и да е, таа е најдобро позната по нејзината улога на Бренда Волш во телевизиската серија на Арон Спелинг, ''Беверли Хилс, 90210'' и по улогата на Пру Халивел во серијата ''Волшебнички'' исто така серија од Арон Спелинг. Моментално, таа се појавува во третото продолжение на ''Беверли Хилс, 90210'', 90210 повторно во улогата на Бренда Волш.
Починала од рак на дојката во нејзиниот дом во Малибу, Калифорнија на 13 јули 2024 г. на возраст од 53 години.
Историски извори

Историските извори претставуваат остатоци од дејностите на луѓето од минатото.Со нив се овозможува да се проучи минатото на нашите предци,а врз основа на нив се проучува начинот на нивното живеење.Историчарите во своите истражувања и проучување се служат со материјални историски извори,пишани историски извори и усни историски извори.
Материјални историски извори

Материјалните историски извори претставуваат историски извори од живеењето на нашите предци коишто останале во нивната материјална вредност.Како такви денес се останати повеќе видови на алати,орудија,оружје,накит,пари,садови,ѕидини,уметнички изработки,како и цели градби.Тие се најзначајни докази при истражувањето и проучувањето на одредено минато на некој народ или држава.Денес материјалните историски извори може да се најдат главно по музеите и на археолошките наоѓалишта,како и во самите градови или населени места и тоа градби коишто и денес функционираат како што тоа било и во далечното минато.
Underneath the Radar (песна)

„''Underneath the Radar''“ е сингл од групата ''Underworld'' издаден во 1988, од албумот ''Underneath the Radar''.
Морзеевиот код од првите 30 секунди од песната вели: „''Think global, act local''“, односно „Размислувај глобално, дејствувај локално“.
Манфред фон Рихтхофен

Барон Манфред Албрехт фон Рихтхофен, наречен „Црвениот Барон“ е германски пилот, кој се смета за летечки првак над прваците во воздушните битки во текот на Првата светска војна.
Роден е во Бреслау, Германија (денес Вроцлав, Полска) на 2 мај 1892 г. На 11 години се запишал во училиште за кадети во Валштат. По кадетското училиште преоѓа во воената академија во Лихтерфелд близу до Потсдам, од каде што излегува со чин на коњички офицер. Фон Рихтхофен влегува во воздухопловството на 10 јуни 1915 г. како пилот-извидник во Саксонија. Се запишува во пилотското училиште во Добериц и дипломира во март 1916 г. Распореден е на фронтот при Верден, каде на 26 април го соборил првиот непријателски авион.
Првото признание го добива на 16 јануари 1917 г., кога по повод на 16-та воздушна победа Манфред Фон Рихтхофен го добива најпрестижниот орден за заслуги на Германското Царство.
Назначен е за командант на XI Ескадрила, и го вклучува и брата си Лотар, кој завршил воздухопловно училиште претходната година. Во април 1917 г. двајцата браќа сеат ужас помеѓу пилотите од британското воздухопловство, соборувајќи 36 авиони - 21 на Манфред и 15 - Лотар. До јуни истата година „Црвениот барон“ има веќе 56 победи.
На 21 април 1918 г. при воздушна битка, Манфред Фон Рихтхофен е застрелан од куршум истрелан од земјата. Успеал да го приземји авионот во една нива, и починал од раната во областа на срцето 2 минути откако пристигнале противничките пешадијци. До смртта имал вкупно 81 потврдено соборен непријателски авион, што го прави најуспешен воен пилот во историјата.
Кинеска национална вселенска управа

Кинеската национална вселенска управа (КНВУ) (кин. 国家航天局, пинјин: ''Guó Jiā Háng Tiān Jú'' или англ. ''China National Space Administration'', ''CNSA'') е национална вселенска агенција на Народна Република Кина која е одговорна за вселенската програма на државата.
1 Управа
Сегашен управник на агенцијата е Сун Лаијан, од 2004, додека од 2005 Џин Жуаглунг и Луо Ге се подпреседатели.
2 Оддели
КНВУ има четири оддели и тоа:
* Оддел за генерално планирање,
* Оддел за системско инжинерство,
* Оддел за наука, технологија и контрола на квалитетот,
* Оддел за надворешни работи.
Пишани историски извори

Пишаните историски извори се остатоците од предците на денешниот човек коишто биле запишани во минатото.Тие се исто така од исклучително значење за историачарите,бидејќи во нив се запичани најразлични записи,патописи,приказни,како и истории од животот на луѓето во минатото.Овие историски извори главно се наоѓаат во облик на записи,хроники,извештаи,летописи,писма,закони,повелби,како и натписи на камени плочи,натписи на глинени плочи,а и натписи на папирус,хартија и пергамент.Кај овие историски извори од особено значење се и натписите запишани на ѕидините и градбите,а некои од нив може и денес да се прочитаат.Пишаните историски извори денес се наоѓаат во музеите,архивите,библиотеките или на самите ѕидини и градби.
Усни историски извори

Усни историски извори се приказните,легендите,преданијата,народните песни и сите останати податоци кои постарите генерации им ги пренесувале на помладите со што тие и до денес останале да се раскажуваат.Овие историски извори се исполнети со фантазија,преувеличување,па затоа историчарите на нив се потпираат главно кога се во недостиг од материјалните историски извори,но и од пишаните историски извори.
Русистика

Русистика е комплекс од науки за рускиот јазик, руската култура, руската литература, рускиот народ, руската историја.
Во разговорна употреба терминот „русистика„ се користи како кратенка за лингвистичка русистика.
Русистиката опфаќа изучување на рускиот јазик и литература, методика на предавање на овие дисциплини, изучување на руската јазична култура и комуникациите на носителите на рускиот јазик со носители на други јазици. Русистиката е составен дел на славистиката.
Тевтонски ред

Тевтонскиот ред (латински: ''Ordo domus Sanctæ Mariæ Theutonicorum Ierosolimitanorum'', "Р''ед на германскиот дом на Света Марија Ерусалимска''", германски: ''Orden der Brüder vom Deutschen Haus St. Mariens in Jerusalem'' или чешки: ''Deutscher Orden'') бил третиот голем духовно-витешки воен ред, кој бил основан во времето на крстоносните војни во Палестина по редот на јованистите (Малтешкиот ред) и редот на тампларите.
1 Основање на редот
Во време на Третиот крстоносен поход во текот на 1190 година германски благородници и трговци основиле братство во болница, и како главна цел им било грижата за ранетите и болните во време на едногодишната опсада на крепоста Сен Жан Дакар во Акра, Галилеја. Арапите го презеле градот пред само три години (1187 година), но уште во 1104 година градот бил во рацете на крстоносците и претставувал главно седиште на витешкиот ред болничари.
Бидејќи крстоносците започнале да ги губат своите територии, пред сè Ерусалим и Јафа, крепоста Сен Жан Дакар станала еден вид престолнина на крстоносците во Палестина сè до 1291 година. Овде братството изградило болница и црквата "''Св. Марија''" (''fratres domus hospitalis sanctae Mariae Teutonicorum in Jerusalem''). Папа Целестин III на братството (21 декември 1196 година) му дал привилегиислични како и на другите редови. На големото собрание, кое се одржало во пролетта на 1198 година, германските рицари решиле братството да го преобразуват во витешки ред односно орден. Папа Инокентиј III го признал новиот духовно-рицарски орден на 19 февруари 1199 година. Со издадената була и истоивремено му ги определил задачите: заштита на германските рицари, лекување на болни, борба со соперниците на католичката црква. Рицарите го добиле правото да носат бела мантија со црн крст. Папата Хонориј III ги ослободил тевтонските рицари од судската власт на месните епископи на 1 октомври 1218 г. На 9 јануари 1221 година, овој ред бил поставен на исто ниво како оној на јованистите и темпларите.
2 По предавањето на светата земја
По поразот на христијанските власти на Блискиот Исток, редот бил преместен во Трансилванија во 1211 година, сè со цел да помогне во одбраната на Унгарија од Куманите. Во 1225 годинабиле протерани бидејќи сакале да се претпостават под папската а не под унгарската власт. Под раковотство на Херман фон Салец, овие витези ја нападнале Стара Прусија во 1226 година, а овој поход е познат како Пруска крстоносна војна. Кога нивното седиште било пренесено во Прусија, овие витези започнале походи и против соседните држави, Кралство Полска, Војводство Литванија и Република Новогород.
Во времето на Наполеон Бонапарт, орденот бил расформиран. За време на Првата светска војна, редот повторно бил обновен со седиште во Хамбург. Орденот работи и до ден денес како здружение з доброволни цели.
3 Грбот на орденот
Грбот на Тевтонскиот ред се состоил од црн крст, кој се наоѓал на бела позадина . Главната девиза на орденот бил ''«Helfen — Wehren — Heilen» / "Помош - заштита - Лекување"''.
4 Поврзано
* Држава на Тевтонскиот ред
Санос С-213

Санос С-213 (англиски: ''Sanos S-213'') е автобус од македонско производство, од фабриката Санос од Скопје. Спаѓа во класата на градски автобуси, и е дизајниран е за градски превоз на патници.
1 Технички одлики
Моделот С-213 ги исполнува најновите европски стандарди, користи мотор од холадската фирма DAF модел Euro 3, PE 228 C. Има јачина од 228 kW (310 кс). За поголема сигурност на патниците и подобри перформанси има модерен ABS и ASR систем за кочење, како и автоматски менувач Voith D854.3 со ретардер. Автобусот има 36+1 седиште и е висок 3.073 mm, широк 2.500 mm и долг 12.000 mm. Капацитетот на резервоарот е 300 литри.
Санос

Санос (латиница: ''Sanos'') — компанија од Скопје, Република Македонија која произведува градски, приградски и меѓуградски автобуси, како и тролејбуси и специјални аеродромски возила.
1 Историја
Фабриката е формирана во 1946 како државна фабрика под името ФАС „11 Октомври“ АД Скопје, иако корените на фабриката датираат уште од 1930 година кога фабриката била работилница за репарација и производство со повеќе од 30 работници. Под заштитената марка Санос, во фабриката биле произведувани сите типови на автобуси, средни автобуси, возила, специјални аеродромски возила и тролејбуси со кооперанти што успешно траело сè до 2001 година кога производството било привремено стопирано.
Во април 2004, компанијата ''Unitires'' ја купила фабриката и благодарејќи на нивното искуство во производството во авто-мото индустријата, фабриката била брзо рестартирана под новото име ''Фабрика за Автобуси и Возила „Санос“ (ФАВ „Санос“)'' и производството било обновено и модернизирано постигнувајќи квалитет кој спаѓа во рамките на најновите светски стандарди во производство на автобуси и возила.
2 Производство
Производството е главно водено од софистицирана електроника што овозможува лесно управување и контрола на целиот систем. Фабриката има лиценциран договор за техничка и технолошка соработка со германската компанија Мерцедес-Бенц потпишан во 1967.
3 Модели
Список на возила што се произведуваат во Санос:
Туристички возила
*S-715
*S–403
*S–404
Мини возила
*S–608
Меѓуградски возила
*S–415
*S–409
Возила за градски сообраќај
*S-213
*S-212 GND
4 Капацитети
Фабриката зафаќа површина од 142.000 m<sup>2</sup> со погони за производство и сервис, административни згради, складишта, хали и комплетна инфраструктура. Моментално во фабриката има 200 редовни работници, но при обемни порачки се вработуваат дополнителни привремени работници. Моменталното производство е 250 автобуси годишно, додека максималниот капацитет на фабриката е 1500 автобуси годишно.
Роскосмос

Роскосмос (|Государственная корпорация по космической деятельности «Роскосмос») — руска владина агенција одговорна за вселенската програма и генералните вселенски истражувања на Русија. Штабот е сместен во Москва, главната контрола на мисиите, летачките операции и оперативниот центар („''Центр Управления Полетом''“, „ЦУП“) се сместени во градот познат како Корољов, додека Центарот за подготовка на космонаути „Јуриј Гагарин“ е во Ѕвезденото Гратче. Лансирањата се изведуваат од космодромите Бајконур во Казахстан (според лансирањата е на трето место, додека првите две се тајни и непознати) и Плесецк во северна Русија.
Од 29 април 2004 г. генерален директор на агенцијата е Владимир Поповкин.
1 План за 2006-2015 г.
* Електро-Л (метеролошки сателит)
2 Поврзано
* Радиоастрон
* ГЛОНАСС
Казимир Малевич

Казимир Северинович Малевич (, – , ), руски-полски-украински сликар, графичар, педагог, теоретичар на уметноста, филозоф. Основоположник на супрематизмот, уметност на геометриската апстракција.
1 Животопис
Роден е во семејство со полско потекло, како најстар од деветте деца. Од 1889 до 1894 година семејството често се преселувало. Казимир малевич завршил агрономска школа во селото Пархомовка во близина на Белополје.Од 1895 до 1896 година учел сликање во Киевската уметничка школа во класата на Н. И. Мурашко. Од 1896 година, по преселувањето во Курск, работел како цртач во одделението за техничко управување со железницата.
Есента 1905 година се сели во Москва каде ја посетувал Московската школа за сликање, вајање и уметност, како и Строгановската школа. Живеел и работел во домот на сликарот В. В. Курдјумов во Лефортово. Исто така ги посетувал и приватните часови за ликовна уметност во студиото на Ф. И. Рерберг.
По запознавањето со основните техники на ликовната уметност, Малевич започнува да учествува на голем број групни изложби. По овој период започнува долгата работа на самостојни изложби.
Животот на Малевич е сосема едноставен. Тој не барал многу од него и не очекувал многу. По долги години творечка работа, Казимир Малевич се впушта во филозофска концепција на сликарството, при што кај него се буди идејата за геометриско апстрактно сликарство, кое потоа се претвора во цел правец наречен супрематизам.
Во мај 1935 година во Ленинград умира познатиот уметник Казимир Малевич. Тој долго и мачно заминуваше од животот.
Пепелта на Казимир Малевич согласно неговата желба била погребана на крајот од полето покрај слецето Немчиновка. За време на војната дрвениот споменик бил уништен. Во 60-тите години името на уметникот било напишано на надгробниот споменик на неговата сопруга, погребана на соседните гробишта.
Во 1988 година на местото на кое се претпоставува дека бил погребан Малевич е поставено спомен обележје.
Голем дел од неговите дела денес се наоѓаат во Државниот музеј на современа уметност во Солун.
Адријано Леите Рибеиро

Адриано ја започнува својата кариера во 1999 година во јуниорскиот состав на фудбалскиот клуб Фламинго. Откако го забележале неговиот талент за една година почнал да игра во првиот стандарден тим.
Со неговата одлична игра во Фламинго и Бразилската репрезентација тој во 2001 преминува во Интер.
Светска слава доживува на 14 август истата година кога на првиот настап за Интер постигнува гол против Реал Мадрид на Сантјаго Бернабе. Тогаш Интер забележал победа со резултат од 2-1.
Адриано 2002 година заминува во Фиорентина, истата година летото потпишува договор со Парма. За 2 сезони во Парма постигнува 23 гола од 37 натпревари.
Во 2004 година се враќа во Интер каде што потпишува нов четиригодишен договор а истата година (2004) освојува (Копа Америка) со Репрезентацијата на Бразил и бил најдобар стрелец на голови како и прогласен за најдобар играч.
Нова телевизија

Нова Телевизија (|Нова телевизия) е бугарски приватен телевизиски канал. Основан е во Софија на 16 јули 1994 г., а на 7 август 1995 г. за првпат е емитувана информативната програма „Календар”. Од 2000 година телевизијата е сопственост на компанијата „Антена Бугарија”, дел од грчката „Antenna Group”. Во 2003 ''Нова Телевизија'' доби концесија за емитување на национално ниво.
На 31 јули 2008 шведскиот медиумски гигант МТГ (Modern Times Group MTG AB) подпиша договор за купување на телевизијата за 620 милиони евра.
Секој ден ''Нова телевизија'' емитува програма во траење од 24 часа. Програмската шема ја сочинуваат емисии од информативен и забавно-рекреативен карактер. Вестите „Календар” се емитуваат секој ден од 19:00 часот (по бугарско време).
Freur

Freur е името на втората група на Карл Хајд и Рик Смит од сегашната група ''Underworld''.
1 Историја
Групата била формирана во почетокот на 1980-тите во Кардиф, Велс од страна на Карл Хајд, Рик Смит и Алфи Томас. Наместо име, групата имала слика со крива линија. Во 1983, откако Џон Ворвикер и тапанарот Брин Бороус се приклучиле на групата, склучиле договор со ''CBS Records'' и морале да смислат име. Името било изведено од кривата линија на логото, којашто ја изговориле „''Freur''“.
Нивниот прв и единствен хит (број 59 на британските листи) е „''Doot Doot''“.
Групата издала уште пет песни по „''Doot Doot''“, помеѓу 1983 и 1985:
„''Matters of the Heart''“, „''Runaway''“, „''Riders in the Night''“, „''Devil and the Darkness''“ и „''Look in the Back for Answers''“. Ниедна не се пласирала на британските листи.
Имале и два албуми: ''Doot Doot'' (1983) и ''Get Us Out of Here!'' (1985). Вториот бил издаден само во Германија и Холандија и сега е реткост.
Ворвикер ја напуштил групата во 1986 и ''Freur'' почнала да се распаѓа. Во 1987, Хајд, Смит, Томас и Бароус, заедно со басистот Баз Ален, потпишале со ''Sire Records'' под ново име, ''Underworld'', и достигнале мал успех со синглот „''Underneath the Radar''“ (1988), пред распадот во 1990. Групата од овој период сега е позната како „''Underworld Mk.1''“, во сенката на подоцнежната светски позната група - ''Underworld''.
2 Членови
* Карл Хајд (р. 10 мај 1957, Вустер, Вустершир) - вокали, гитари
* Рик Смит (р. Ричард Смит, 25 мај 1959, Аманфорд, Велс) - клавијатури
* Алфи Томас - бас, клавијатури
* Брин Бороус - тапани
* Џон Ворвикер - клавијатури
3 Разно
* Џон Ворвикер е видео уметник во графичкиот колектив ''Tomato'', чии основачи се и Хајд и Смит.
* „''Doot Doot''“ била искористена во филмот на Камерон Кроу ''Vanillia Sky'' (2001)
4 Дискографија
4.0.1 Албуми
*''Doot Doot'' (1983) (Реиздаден 1994)
*''Get Us Out of Here!'' (1985) (Неиздаден во Британија)
*''Transmutations (Underworld)'' (1985) (Филмски саундтрак; неиздаден)
4.0.2 Синглови
*''Doot Doot'' (1983)
*''Matters of the Heart'' (1983)
*''Runaway'' (1983)
*''Riders in the Night'' (1984)
*''The Devil and Darkness'' (1984)
*''Look in Back for Answers'' (1984)
*''The Piano Song'' (1986)
Арнаут Маало (Битола)

Арнаут Маало — маало во Општина Битола, во градот Битола. Во ова маало доминира турска архитектура со интересни силно обоени куќи и тесни уличиња. Името потекнува од зборот ''Арнаути'' којшто е друг назив за Албанците. Интересно е да се напомене дека жителите на Арнаут Маало во Битола беа по потекло од едно или две албанојазични христијански села во близина на Горица (денешна Корча), во Албанија.
Маалото се наоѓа во централното градско подрачје на градот Битола. Го опфаќа паркот „Стив Наумов“, основното училиште „Стив Наумов“ и следниве улици:
*Абдул Керим Паша
*Ѓорѓи Наумов
*Кленовец
*Мара Јосифова
*Пецо Божиновски
*Солунска
*Стив Наумов
*Цар Самоил
*12-та
*13-та
Индиска организација за вселенско истражување

Индиската организација за вселенско истражување (|Indian Space Research Organisation, |भारतीय अन्तरिक्ष अनुसंधान संगठन, ''Bhāratīya Atariṣ Anusadhāna Sagaṭhana'') или ISRO, (|इसरो, ''Isarō'') е индиска национална вселенска агенција. Со штаб во Бангалор, ISRO вработува околу 20.000 луѓе и има буџет од околу 815 милиони $ (март 2006). Има задача да ја развива индиската вселенска програма и другите технологии поврзани со вселената.
Во 2015 г. организацијата ја пуштила во орбита својата прва вселенска опсерваторија, наречена „Астроатат“ — првата, качувајќи ја со ракетата PSLV-XL.
Зет-Икс Спектрум

Синклер Зет-Икс Спектрум (анг. ''Sinclair ZX Spectrum'') — 8-битен домашен сметач произведен во Обединетото Кралство од 1982 од Sinclair Research Ltd. Името на машината (''спектрум'') требало да потенцира дека работи со екран во боја, за разлика од својот претходник, Зет-Икс 81.
Спектрум бил еден од првите сметачи во Обединетото Кралство за широка употреба и имал слично значење во популаризацијата на домашните сметачи како и неговиот пандан од САД - Комодор 64. Појавата на Спектрум довела до бум на фирми што произведувале програми и опрема за него. Ефектите од ова се видливи и денес.
1 Дизајн
Спектрум е заснован на Зилог 80А (Xylog 80A) централен процесор кој работи на 3,5МХз. Има 16кБ РОМ и 48кБ РАМ меморија (првите верзии имале 16кБ РАМ). Електронскиот дизајн е на Ричард Алтвасер, а надворешниот изглед на Рик Дикинсон, обајцата вработени на Синклер Рисрч.
СМетачот не користел специјален монитор, туку стандарден телевизор од тоа време преку внатрешен РФ модулатор и антенски приклучок. Текстот се прикажувал во матрица од 24 реда со по 32 знаци во секој ред. Во графички мод на работа секој од тие елементи на матрицата имал 8х8 точки (пиксели), па вкупната резолуција била 256х192 точки. Боите се дефинирале во 15 нијанси: 7 бои со по две нивоа на осветленост плус црна.
Звукот го произведувал преку внатрешен еднотонски бип способен да продуцира 10 октави и 10 полутона.
СМетачот имал и надворешен бас за проширување со специјален приклучник, аудио влез и излез за поврзување со касетофон. Касетофонот служел и за вчитување и снимање на програмски код и податоци од и во сметачот.
Тастатурата била гумена, слично на калкулаторите од тоа време.
Спектрум користел БЕЈЗИК интерпретер кој бил вчитан во РОМ меморијата со основните системски рутини.
Надворешните димензии биле 233x144x30 (ШхДхВ) и тежел околу 552грама. Користел надворешно напојување со трансформатор.
2 Програми
Спектрум имал многу голема база на корисници. Бидејќи бил евтин и едноставен за користење, Спектрум бил почетна точка во кариерата на многу програмери од тоа време. Биле произведени преку 14.000 програмски наслови, за Спектрум во само неколку (2-3) години додека бил актуелен. И покрај тоа што повеќето биле игри, имало и разни програмски јазици, бази на податоци, обработувачи на текст, табели и др.
Програмите се дистрибуирале преку аудио-касети, и покрај разликите во квалитетот на репродукцијата на звукот, снимањето на програмите од и во сметачот било прилично успешно.
Украинска национална вселенска агенција

Украинска национална вселенска агенција (|Національне космічне агентство України, ''НКАУ'') е владина украинска агенција која е одговорна за вселенската политика и програма на Украина.
УНВА лансира од казахстанскиот космодром Бајконур, рускиот Плесетск, и од морски лансирни рампи кои се наоѓаат на пловни платформи во морињата. УНВА има контрола од Еупаторија, Крим.
Албум во живо

Албум во живо, спротивно од студиски албум, е снимка што содржи материјал (најчесто музика) снимен за време на сценски изведби. Албумите во живо може да се снимаат на одделен концерт или да се комбинираат снимки направени на повеќе концерти. Главно служат за да доловат дел од атмосферата на концертот. Како такви, може да содржат аплаузи или други звуци од публиката, коментари од изведувачите помеѓу деловите, итн. Исто така, често се прават поправки и се додаваат ефекти за време на пост-продукцијата за да се подобри квалитетот на снимката.
1 Рок и поп
Бројни успешни изведувачи издале барем еден албум во живо за време на нивната кариера. Некои албуми во живо се како додатни делови од каталозите на изведувачите и најчесто не се продаваат толку добро како студиските албуми. Сепак, постојат и такви поп и рок изведувачи чии албуми во живо се продаваат речиси исто или и подобро од нивните студиските албуми. Најдобро продаваниот албум во живо низ целиот свет е ''Double Live'' od Гарт Брукс, со преку 20 милиони примероци до јануари 2006. Други значајни албуми во живо се ''Frampton Comes Alive!'' на Питер Фремптон и ''Made in Japan'' на британската хард рок група ''Deep Purple''.
Албумите во живо станале популарни за рок-музичарите по издавањето на албумот ''Alive!'' (1975) на ''Kiss''.
2 Џез
Во џезот, албумите во живо се исто толку важни како и студиските, бидејќи импровизацијата е многу важен дел од овој жанр.
3 Поврзано
* Студиски албум
Јапонски центар за вселенски истражувања

Јапонскиот центар за вселенски истражувања (|宇宙航空研究開発機構 / Uchū-Kōkū-Kenkyū-Kaihatsu-Kikō) или JAXA, е јапонска национална вселенска агенција. Основана е на 1 октомври 2003 година. JAXA е одговорна за истражувања, развој и лансирање на сателити во Земјината орбита, и се занимава со можни мисии како испраќање на луѓе на месечината и елсплоатација на астероиди. Мотото е ''Една JAXA.''''
Џон Кабот

Џон Кабот (|John Cabot), изворно име Џовани Кабото (|Giovanni Caboto) 1450 - о. 1499 во Англија) — познат италјанско-англиски морепловец и истражувач којшто се смета дека е првиот Европеец којшто не сметајќи ги Ерик Црвениот и неговиот син Лејф Ериксон (околу 1000) ја открил Северна Америка.
1 Животопис
Родното место на Џон Кебот не е познато, но се претпоставува дека тоа е Џенова, или пак сојузничкиот град на Џенова, градот Гаета. На 11 години се преселил во Венеција каде што станал нејзин граѓанин и пораснал.
Како и останати италјански морепловци и истражувачи од тоа време (на пр. Кристофер Колумбо) и Џон Кабот бил на служба на некоја од големите приморски монархии, но за разлика од останатите кои служеле најчесто во Шпанија и во Португалија, тој служел во Англија од каде што и го добил ова препознатливо име. Тој од англискиот двор добил голема финансиска и материјална помош којашто ја добил со цел да пронајде западен поморски пат за континентот Азија. Во тоа време и во Англија било раширено тврдењето дека Земјата не е рамна плоча, туку дека има тркалезна форма, па Англичаните биле сигурни дека патувајќи на запад ќе ја заобиколат Земјата и ќе стигнат до Азија. Така во 1497 година Џон Кабот стигнал до копно, но тоа сепак не бил континентот Азија туку новооткриениот континент Америка.
Слично и како и Колумбо и Кабот мислел дека тоа е Азија, па оттаму собрал зачини, мирудии и богатство коешто го пренел во Англија. Со тоа во тоа време се мислело дека патот кон запад е многу пократок до источна Азија отколку на исток.
2 Пловидбата по Атлантскиот Океан
Во втората половина на XV век Џон Кабот добил подарок од англискиот крал Хенри VII.
Кабот отишол во Бристол којшто тогаш бил втор по големина град во Англија, а најголемо пристаниште. По 1480 биле испратени неколку експедиции во потрага по Хај-Бразил, којшто бил митолошки остров од келтската митологија и според легендите се наоѓал во Атлантскиот Океан.
Многумина сметаат дека на овие патувања е откриен островот Њуфаундленд.
Во 1496 година Кабот тргнал од Бристол со еден брод со којшто стасал најдалеку само до островот Исланд. На неговото второ патување тој исто така тргнал со еден брод (каравела од видот Метју) и со екипаж од 18 луѓе. На 2 мај (или можеби 20 мај) 1497 година тој допловил до Ирска од каде што запловил по водите на Атлантскиот Океан. На 24 јуни 1497 година тој стигнал до копно, каде што денес е островот Њуфаундленд. Неговото место на престој на новото копно е контраверзно, но најверојатно е денешниот град Бонависта или пак градот Сент Џонс. На враќање тој пловел појужно и на 20 јули стигнал до полуостровот Бретања (денешна Франција), а во Бристол се вратил дури на 6 август.
Денес се претпоставува дека Џон Кабот открил и поголем дел од територијата на Канада, како што се остовот Нова Шкотска (јужно од Њуфаундленд), како и некои јужни делови од полуостровот Лабрадор (северно од Њуфаундленд).
3 По патувањата
По патувањата Џон Кабот се вратил во Англија каде што бил награден со 10 фунти, а поради неговите успеси му биле доделувани по 20 фунти годишно. Но, Џон Кабот не живеел долго во славата од неговиот подвиг, бидејќи неколку години по неговото патување тој умрел.
Схоластика

Схоластика е поим со кој се означува универзитетската наука која е под контрола на црквата. Схоластиката постои во времето на раниот феудализам кога феудалците ги задоволувале своите интереси главно преку црквата.Во тоа време целото општество зависело од интересите на црквата,а сите науки и уметности коишто се проширувале и унапредувале биле под контрола на црквата.Во тоа време од црквата зависело и образованието коешто било организиарно во црковни училишта.Периодот на схоластика завршува до хуманизмот кога започнале да се формираат световни училишта и да се отвораат првите универзитети коишто биле независни од црквата.
Бразилска вселенска агенција

Бразилската вселенска агенција (португалски: ''Agência Espacial Brasileira''; AEB) е цивилна бразилска агенција која се занимава со истражување на вселената. Поради водечката улога на оваа агенција што ја има во Латинска Америка, АЕВ е дел и од меѓународната вселенска станица.
АЕВ во 2003 доживеа голема трагедија кога елплодира ракета и уби 21 техничар. Бразил на 23 октомври 2004 за првпат успешно лансира ракета во вселената од космодромот Ракетен центар Алкантара; од типот VSB-30. Следуваат повеќе успешни мисии.
Канадска вселенска агенција

Канадскaта вселенска агенција (CSA англиски: ''Canadian Space Agency'' , француски, ''Agence spatiale canadienne'', ASC) е канадска владина вселенска агенција која е одговорна за канатската вселенска програма. Основана е во март 1989.
Штабот на CSA е сместен во Вселенскиот центар Џон Чепмен во Сент Хуберт, Квебек. Агенцијата исто така има и канцеларии во Отава, Вашингтон, Париз, Кејп Канаверал, и Хјустон. Вработува 575 врвни техничари и научници.
Во декември 2007 канадскиот министер за индустрија го назначува Гај Баџолд за претседател на агенцијата.
Италијанска вселенска агенција

Италијанската вселенска агенција (|Agenzia Spaziale Italiana; ASI) е основана во 1988 и има задача да ги промовира, координира и извршува вселенските активности на Италија. Таа учествува активно во советот на европската ESA. Главниот штаб е сместен во Рим, Италија. Исто така има и два оперативни центри во Матера и Трапани (двата во Италија), и космодром Сан Марко платформа, на брегот на Кенија. Годишниот буџет на ASI изнесува $978 милиони.
Ubuntu

Убунту (изворно ''Ubuntu'') е бесплатен оперативен систем кој користи Линукс јадро. Зборот „ubuntu“ е стар збор од Африка што значи човечност. Ubuntu е еден од најпознатите ГНУ/Линукс дистрибуции.
Целта на Ubuntu оперативниот систем е ажурирана и стабилна Линукс дистрибуција за корисниците и е силно фокусирана на нејзината искористеност. Ubuntu е дериват на Дебиан, уште една популарна дистрибуција. Ubuntu може бесплатно да се симне од официјалната страна или може бесплатно да се нарача преку пошта.
Проектот Ubuntu е започнат во 2004 од Canonical Ltd., застапена од јужноафриканскиот стопанственик Марк Шатлворт. Бидејќи постојат повеќе работни околини, создадени се повеќе верзии на Ubuntu: Ubuntu, Kubuntu, Xubuntu, Edubuntu, Ubuntu MATE и Lubuntu.
Верзија, Датум, Име, Повеќе информации
4.10, октомври 2004, Warty Warthog, Првата верзија
5.04, април 2005, Hoary Hedgehog, Создадена првата верзија на „Kubuntu“
5.10, 13 октомври 2005, Breezy Badger, Создадена првата верзија на „Edubuntu“
6.06 LTS, 1 јуни 2006, Dapper Drake, LTS-верзија, создадена првата верзија на „Xubuntu“
6.06.1 LTS, август 2006, Dapper Drake Point One, LTS-верзија, надградба
6.06.2 LTS, јануари 2008, Dapper Drake Point Two, LTS-верзија, втора надградба
6.10, 26 октомври 2006, Edgy Eft, експериментална верзија
7.04, 19 април 2007, Feisty Fawn
7.10, 18 октомври 2007, Gutsy Gibbon, Создадена првата верзија на „Gobuntu“
8.04 LTS, април 2008, Hardy Heron, LTS-верзија
8.04.1 LTS, јуни 2008, Hardy Heron Point One, LTS-верзија, прва надградба
8.10, 27 октомври 2008, Intrepid Ibex
9.04, 23 април 2009, Jaunty Jackalope
9.10, 29 октомври 2009, Karmic Koala
10.04, 29 април 2010, Lucid Lynx, LTS-верзија
10.10, 10 октомври 2010, Maverick Meerkat
10.10, 10 октомври 2010, Maverick Meerkat
11.04, 28 април 2011, Natty Narwhal
11.10, 13 октомври 2011, Oneiric Ocelot
12.04 LTS, 26 април 2012, Precise Pangolin, LTS-верзија
12.10, 18 октомври 2012, Quantal Quetzal
13.04, 25 април 2013, Raring Ringtail
13.10, 17 октомври 2013, Saucy Salamander
14.04 LTS, 17 април 2014, Trusty Tahr, LTS-верзија
14.10, 23 октомври 2014, Utopic Unicorn
15.04, 23 април 2015, Vivid Vervet
15.10, 22 октомври 2015, Wily Werewolf
1 Поврзано
* Список на Линукс дистрибуции
* Список на дистрибуции засновани на Убунту
Корејски институт за вселенски истражувања

Корејскиот институт за вселенски истражувања (KARI) (корејски: 한국항공우주연구원) е аеронаутичка и вселенска агенција на Јужна Кореја. Главните лаборатории се сместени во Даежеон, во Научен град Даедеок. Сегашните проекти влкучуваат ракети од типот на KSLV. Претходните проекти од 1999 го вклучуваа сателитот Arirang-1. Агенцијата беше основана во 1981.
Национален британски вселенски центар

Националниот британски вселенски центар (англиски: ''British National Space Centre'', BNSC) бил британско владино тело за координација на цивилните вселенски активности. Во цивилниот дел на британската вселенска програма спаѓала: вселенската наука, набљудување на Земјата, сателитските телекомуникации, глобалната навигација (како на пример GPS и Галилео.)
Оваа институција е укината на 1 април 2010 оваа институција, и е заменета со Британската вселенска агенција.
Буџетот на штабот на BNSC изнесувал приближно US$1 милиони, додека на вкупната програма £207 милиони.
Владислав Илич-Свитич

Владислав Маркович Илич-Свитич е еден од првите јазичари во светот кој се занимавал со македонскиот јазик и се смета за основоположник на македонстиката во тогашен СССР.
Роден е во Киев на 19 септември 1934 година. Загинал во сообраќаjна несреќа на 22 август 1966 година во Москва.
Студирал на филолошкиот факултет на МГУ 1952-1957 година, на славистичкото одделение. Неговт ментор бил професорот С.Б.Бернштеjн. Илич-Свитич беше лингвист-компаративист, се занимаваше со словенска диjалектологиjа, автор е на широко позната ностратичка теориjа за роднински врски меѓу индоевропските, картвелските, семито-хамитските, старо-индиските, уралските и алтаjските јазици.
Автор е (заедно со Диме Толовски) на првиот македонско-руски речник со граматички прирачник (Москва 1963).
1 Македонистички трудови на В.М.Илич-Свитич
#''(статиjа)'' О стадиях утраты ринезма в юго-западных македонских говорах // „Вопросы славянского языкознания„, 6, 1962, Москва).
# Д. Толовски и В.М. Иллич-Свитыч. Македонско-русский словарь. 30000 слов. Под ред. Н.И.Толстого. С приложением краткого грамматического справочника, составленного В.М.Илличем-Свитычем. Государственное издательство иностранных и национальных словарей, Москва, 1963; 576 с.
Иранска вселенска агенција

Иранската вселенска агенција (ISA) (фарси: سازمان فضايی ايران) е Иранска владина вселенска агенција.
ISA е основана во 1974 со цел да истражува на полето на вселенската технологија. Главниот штаб е сместен во Емамшахр и Ком. моментален администратор е Ахмад Телебсахед.
Отава

Отава е главен град на Канада и четврта по големина градска општина во земјата.Градот се наоѓа во Рамнината Отава по којашто и го добил името. Градот се наоѓа во источниот дел на канадската провинција Онтарио.Низ градот тече Реката Отава којашто ги дели провинциите Онтарио и Квебек.
Во Отава живеат околу 850.000 жители,а со поблиската околина во Отава живеат околу 1.170.000 жители.Градот зафаќа површина од 2,778.64 км<sup>2</sup>.
Во Отава времето се смета 5 часа порано според Гринич.
Градоначалник на Отава е Лари О'Брајан, кој го наследи Боб Киарели на 1 декември 2006.
1 Историја
Пртвите населби на европските иселеници на територијата на денешниот град Отава се населиле предводени од Филемон Рајт околу 1800.Рајт видел дека преку реката можно е да се врши пренос на стоката до Монтреал.Па тој сметал дека е добро таму да се простира градска населба.
Во развиената населба масовно населување предизвикале Ирците,а во градот се населиле и француски Канаѓани.
Населението во градот најмногу пораснало кога бил заврешен Каналот Ридо од страна на Колонел Џон Бај во 1832 година.
Западната страна на градот уште се нарекува и горен дел на градот каде што е сместеана зградата на парламентот,а источниот дел од градот уште се нарекува и долен дел на градот којшто никогаш не бил развиен како западниот и кој е обиколен од Каналот Ридо и Реката Ридо.Во 1832 година во овој дел од градот бил зафатен со болеста колера,а во 1847 година со болеста тифус.
Градот официјално е основан во 1850 година под името Бајтаун,а во Отава е преименуван во 1855 година.
За главен град на Канада градот е назначен на 31 декември 1857 година кога британската кралица Викторија сакала британската провинција Канада да добие главен град,а потоа таа самата го избрала градот Отава кој брзо се развивал.
Денес Отава е значаен културен центар на Канада со високоразвиена дрвна индустрија.
2 Клима
Во Отава климата е студена континентална со топли лета и студени зими. Највисоката температура е измерена лете во 1986 и 2001 г. изнесува 37,8 °C,а најниската на 29 декември 1933, со -38,9 °C со што Отава е град со трета најниска температура измерена во светот по Улан Батор во Монголија и Москва во Русија.
Зимите во Отава се одликуваат со снежни врнежи кои изнесуваат 235 см годишно,а највисока снежна покривка е регистрирана по врнежите од 3 и 4 март 1947 година кога снежната обвивка изнесувала 73 см.
Јована Јанковиќ

Јована Јанковиќ (српски: ''Јована Јанковић'') (родена на ) — позната српска телевизиска водителка која веќе 4 години е едно од заштитните лица на националната телевизија во Србија, РТС. Таа и пејачот Жељко Јоксимовиќ беа избрани за водители на 53-тото издание на Евровизија кое ќе се одржи во Белград.
Дима Билан

Дима Билан (роден ) — познат руски пејач. Дима ја претставуваше Русија на Евровизија 2006 која се одржа во Атина, Грција и го освои одличното 2 место, со песната ''Never Let You Go''. Тој има неколку #1 синглови во Русија со кои направи одличен интернациоален успех.
На 25 мај 2008 во Белградската Арена, освојувајќи 272 бода претставувајќи ја Русија на Евровизија 2008 со песната ''Believe'' го освои првото место, со што остави траен белег на слава и успех низ цела Европа и пошироко.
0.1 Албуми
* 2003 - ''Я ночной хулиган'' (Јас сум ноќен хулиган)
* 2004 - ''На берегу неба'' (На брегот на небото)
* 2006 - ''Время-река'' (Времето е река)
* 2008 - ''Против правил'' (Против правилата)
Бело Море (Русија)

:''За истоименото море во јужниот дел на Македонија, погл. Бело Море.''
Белото Море (|Бе́лое мо́ре, |Vienanmeri) е море што се наоѓа во Северна Европа, поточно во Русија. Морето е опколено од Карелија на запад, Кола на север и Канински Полуостров на североисток.
Национален институт за техники во вселената

Националниот институт за техники во вселената (|Instituto Nacional de Técnica Aeroespacial, INTA) е шпанска вселенска агенција. Основана е за времето на Втората светска војна во 1942 година. Има буџет од 100 милиона €.
Чернобил

''Оваа статија е за градот Чернобил во Украина. За несреќата во Атомската централа Чернобил од 1986. стиснете тука.''
Чернобил (|Чорнобиль, |Чернобыль) — мал град во Северна Украина во Киевската Област близу до границата со Белорусија. Градот првпат се споменува во повелба од 1193 година опишан како ловечка колиба на кнезот Ростиславич. Во 13. век имал статус на кралско село на Војводството Литванија. Селото му било доделено како посед на Филон Кмита, капетан во кралската коњица во 1566. Целата провинција била преземена од Кралството Полска во 1569, а потоа анектирана од Руската Империја во 1793. До 20 век Чернобил бил населен од украински и полски селани и голема еврејска заедница.
Во 1986. година сите тогашни 14.000 жители биле евакуирани поради високите нивоа на зрачење предизвикани од експлозијата во Атомската централа Чернобил, која се наоѓа на 14,5км на север од градот. Иако централата е наречена по Чернобил, тој не бил живеалиште на вработените во централата. Повеќето вработени во централата живееле во блискиот град Припјат кој бил изграден токму за таа намена.
Денес во Чернобил живеат околу 500 лица: научници - главно радијациски физичари, како и администратори на Забранетата зона (видете Чернобилска несреќа) во која припаѓа и самиот град.
1 Поврзано
* Чернобилска несреќа